[{"text_idx": "#000000", "text": "6 kuu keskmine portaali ku\u0308ljastajate arv kuus: 60 619"}, {"text_idx": "#000001", "text": "Tervise arengu instituut kutsub vo\u0303tma puhkust alkoholist"}, {"text_idx": "#000002", "text": "Ta\u0308na algas Tervise arengu instituudi (TAI) \u201eSeptembris ei joo\u201c kampaania, millega kutsutakse inimesi vo\u0303tma septembrikuus puhkust alkoholist."}, {"text_idx": "#000003", "text": "Mullu liitus aktsiooniga ligi 28 tuhat inimest. TAI ootab ko\u0303iki seni osalenuid alkoholivaba septembrit kordama ning loodetavasti uute liitujate abil pu\u0308stitatakse ka uus osalejarekord."}, {"text_idx": "#000004", "text": "Ta\u0308navuse kampaania moto on \u201eVo\u0303ta alkoholist puhkust!\u201c. Aktsiooniga on kutsutud liituma ko\u0303ik, olenemata sellest kui palju keegi alkoholi tarvitab. Alkoholist loobumine kasvo\u0303i lu\u0308hiajaliselt tuleb kasuks ko\u0303igile. Kampaaniaga liitunuid aitab igapa\u0308evaste no\u0303uannetega ning ergutab vastu pidama puhkusejuht, keda etendab noor na\u0308itleja Karolin Ju\u0308rise."}, {"text_idx": "#000005", "text": "Kuigi Eesti inimeste alkoholitarvitamine on aastatega oluliselt va\u0308henenud, on see siiski laialt levinud norm. Kuu aega ilma alkoholita aitab mo\u0303ista, millist rolli alkohol elus ta\u0308idab. Alkoholivaba periood ei ole millestki loobumine, vaid millegi va\u0308a\u0308rtusliku saamine \u2013 aina enam teaduslikke to\u0303endeid ra\u0308a\u0308gib sellest, et ei ole olemas tervisele ohutut alkoholikogust. \u201eOlenemata sellest, mida me oleme kuulnud vo\u0303i soovime uskuda, pole alkohol meie kehale ha\u0308davajalik aine ja selle puudumine ei tekita u\u0308htegi probleemi,\u201c kommenteeris TAI alkoholi ja tubaka valdkonna juht Anneli Sammel. \u201eAndes endale puhkust alkoholist, teed kingituse enda vaimsele ja fu\u0308u\u0308silisele tervisele,\u201c lisas Sammel."}, {"text_idx": "#000006", "text": "Puhkus alkoholist on lihtsam, kui seda teha u\u0308mbritsevate inimestega koos. Alkoholikultuuri kujundamises on roll ko\u0303igil, kes to\u0308o\u0308tavad inimestega ja organisatsioonidega. Seepa\u0308rast kutsub TAI u\u0308les ka to\u0308o\u0308andjaid aktsiooni toetama, et na\u0308idata eeskuju ja poolehoidu tervislikele eluviisidele. TAI on koostanud to\u0308o\u0308andjatele ka na\u0308puna\u0308iteid, kuidas to\u0308o\u0308tajatele toeks olla."}, {"text_idx": "#000007", "text": "Kampaaniat \u201eSeptembris ei joo\u201d rahastatakse Euroopa Sotsiaalfondi vahenditest programmi \u201eKainem ja tervem Eesti\u201d raames."}, {"text_idx": "#000008", "text": "La\u0308a\u0308ne-Eesti noortel on eakaaslastest keerulisem poest alkoholi saada"}, {"text_idx": "#000010", "text": "No\u0303uanne: kuidas elada u\u0308le jooma hullutav jaanipa\u0308ev?"}, {"text_idx": "#000011", "text": "Valitsus pikendas o\u0308ise alkoholimu\u0308u\u0308gi keeldu kuu aja vo\u0303rra"}, {"text_idx": "#000012", "text": "Homsest peab alkohol poodides peidus olema"}, {"text_idx": "#000013", "text": "Armastus alkoholi vastu \u2013 kas to\u0303mme on vastastikune?"}, {"text_idx": "#000020", "text": "Ra\u0308ndel sookured ja\u0308tsid La\u0308a\u0308nemaa vahele"}]